**Complementul circumstanțial de cauză**

 ***Complementul circumstanțial de cauză*** *arată cauza unei acțiuni sau a unei însușiri. Determină un verb sau un adjectiv. Răspunde la întrebările:* ***din ce cauză? din ce pricină?*** *Complementul circumstanțial de cauză poate sta înainte sau după elementul regent și nu se desparte de acesta prin virgulă, în general. Se poate izola prin virgule dacă este așezat între subiect și predicat, sau dacă este exprimat prin verb la gerunziu și este antepus elementului regent.*

1. Identifică părțile de vorbire prin care se exprimă complementul circumstanțial de

cauză în exemplele următoare:

1. A plecat din cauza fetei. I s-a făcut rău de căldură. A fost răsturnată datorită

vântului puternic.”*Se află, în mijlocul familiei lui, puțin schimbată din pricina depărtării și a* *vârstei.”* (G. Călinescu) ”*O să te dau afară pentru incapacitate*.” (A. Buzura) Avea fața galbenă de supărare.

1. Au pierdut meciul din cauza lui. Plecase din cauza acelora.
2. Au renunțat la spectacol din cauza celor doi. A căzut din cauza amândurora.
3. El nu mai putea merge de obosit. Ea plângea de supărată ce era. Ei nu s-au

întâlnit din pricina mea. Alungată, mama a plecat mai degrabă.

1. Fiind mai subțirică, ea poate merge mai repede. Nu numai pentru scăldat ar fi

vrut să meargă la mare. ”*Neavând alt chip de ales, tânărul apăsă clanța*.” (G. Călinescu) ”*De făcut treabă nu mai cade coada nimănui*.” (I. Creangă) Îl pedepsise pentru a nu-și fi făcut datoria. Auzind acestea, se supără.

1. Tata a întârziat prea mult, de aceea plec. Poate de aceea nu mai așteaptă răspuns.
2. Precizează funcțiile sintactice ale cuvintelor subliniate din următoarele enunțuri:
3. Ardea de nerăbdare.
4. Se desprinde de opinia colegului său.
5. Ești cunoscut de prieteni.
6. Fiind atent, scrii mai repede.
7. Auzind aceasta, s-a supărat.
8. Numai exersând obții rezultate bune.
9. Se potrivesc de minune.
10. Aleargă de plăcere.
11. Au terminat de semănat.
12. Lăudându-l prea mult, a devenit egoist.
13. De încet ce vorbea, nimeni nu-l asculta.
14. Construiește câte un enunț în care complementul circumstanțial de cauză să fie exprimat prin:
15. Substantiv precedat de o prepoziție/locuțiune prepozițională în cazul acuzativ;
16. Adjectiv posesiv în acuzativ precedat de locuțiunile prepoziționale ”*din cauză*”,

”*din pricina”;*

1. Adjectiv în acuzativ cu prepoziție;
2. Verb la participiu;
3. Verb la gerunziu.
4. Precizează ce părți de vorbire determină complementele circumstanțiale de cauză din enunțurile următoare și indică partea de vorbire prin care se exprimă:
* Am întârziat din cauza celor doi.
* A luat-o la fugă de frică.
* N-am terminat lucrarea din cauza ta.
* Plângea de fericită.
* Sacii au plesnit de încărcați.
* De tare ce vorbește, mă dor urechile.
* Mofturile îi erau îngăduite din cauză de boală.
1. Indică felul complementelor subliniate:
* Frunzele bătute de vânt freamătă.
* Profesorul mi-a spus că sunt capabil de efort mai mare.
* A transpirat de febră.
1. Completează spațiile libere de mai jos cu prepoziții/locuțiuni prepoziționale diferite

care să intre în componența complementelor circumstanțiale de cauză:

* N-am putut merge în excursie................................lipsei de bani.
* Păsările au murit....................................................foame.
* S-a lovit.................................................................neatenție.
* Este frânt...............................................................oboseală.
1. Adaugă câte un complement circumstanțial de cauză următoarelor enunțuri:
* Autostrada este blocată.
* Carmen are ochii roșii.
* Copilul plângea.
* M-am lovit.
1. Pune virgulele necesare în următorul text:

Întârziind trenul n-am prins legătura și bunica îngrijorându-se i-a dat telefon

mamei. Din pricina ei toată familia a intrat în panică.

Să aveți spor!